钦定古今图书集成/明伦汇编/闺媛典/第059卷 > 许钊妻潘氏
## 钦定古今图书集成/明伦汇编/闺媛典/第059卷 > 许钊妻潘氏

按《明外史列女传》：“潘氏，海宁人。年十六，归许钊，生子
淮。甫期年，钊卒。既殓，潘自经死已两日矣。有老妪过
之，曰：‘是可活也’。投之药，果甦。钊族兄欲不利于孤，嗾
潘改适，潘毁容自矢，其人乃夜率势家仆数十人，诬
以负债，椎门入。潘负子冒风雨逾垣而逸。前距大河，
追者迫，潘号恸投于河。适有木浮至，凭之以渡，达母”
家，遂止不归。及淮年十九，始归淮补诸生，娶妇，连举
五子，适潘，寿五十，宗人聚而祝夫。族兄亦来，潘曰：“氏
所以得有今日，赖伯氏玉成之目。”淮酌酒饮伯卒爵，
北向拜曰：“未亡人三十年来濒死者数矣，而顾强生，
独以淮故耳。今幸成立，且多子，复何憾？”语毕入室。顷
之宴彻，诸宗人同淮入谢，则缢死室中矣。